# Brazil

Flag of Brazil- Kwoci Pasi(巴西國旗)File:Coat of arms of Brazil.svg-Kwohwey(國徽)
# Brazil（巴西）

Gaga kska Kska-Hunac Meycow ka Brazil, 10 00 S, 55 00 W ka gaga na nniqan.

Kana ka knlbangan na o 8,515,770 sq km（hangan na o Tg5）

(knlbanga dxgal o 8,358,140 sq km, knlbangan qsiya o 157,630 sq km).

Kana ka sejiqun o niqan 205,823,665 hiyi.

Gaga Brasilia ka pusu alang paru, jiyax 7 idas 9 ka jiyax skrayan klwaan.

Manu ka dxgal Brazil ga wada sugan 32.90% ka dxgal qpahan, 61.90% ka dxgal bbuyu, rahuq dxgal do niqan 5.20% na.

Bukung klwaan ta sayang o kiya ka Michel Temer, pnaah hngkawas2016 idas 8 jiyax 31pnrajing kmlawa klwaan.

cinkhulan sa knita’ sa brbiru’.

## Risu (歷史)

Qtaun ta ka knriyan daha hniti seediq cbeyo cbeyo riyung we, hiti na ba knxalan cyosuci ka berah na knkawas 10,000 de, tena niqan seediq ga meniq *Pasi* nii di. Ye ba berah na knkawas 8,000 saya.

Knkawas 15000 idas 4 ali 22, hanghaycya na *Putawya* ka *Petoro*‧*Kapurar* mosa dehuk *Pasi*. Bobo ckceka na teru kbekuy knkawas, kndudul meyah meniq hini ka seediq *Putawya*, mgaya nahan we meyah gmeyu hongmu na *Pasi,* bobo na de kmari king ma mhuma sibus di, kika kndudul qlhangan *Putawya* ka *Pasi* nii di. Bobo na, wada pspuwan na *Sipanya* hayan, wada ngalan *Horan* texal han, bobo mnccebu Ingko daka *Horan* de, wada ngalan *Putawya* dungan.

Knkawas 1807, dmudul supi *Hwako* ka *Naporun* mosa kmremux *Putawya*, knkawas 1808, dheran alang *Putawya* nii we wada ngalan supi Hwako, kika *Purakansa* wangsu niwang na *Putawya* ka *Mariya* yisu peni, mnosa theruy texal cumingti nag a *Nanme* ka *Pasi,* betaq knkawas 1812 mhedu mccebu de meyah mbrinah.

File:Brazil (orthographic projection).svg-Ida nkiya niqan lnglingay (自然地理位置)
Ckceka na ali nii we mkmaanga pnlekuh na *Pasi*, paha kari mesa pstnau qmita *Putawya* daka *Pasi* mesa, ryuxan daha mesa *Putawya-Pasi-Aarcyawe* *renhowangko* ka ngayan daha. Mbrinah alang na nanaq knkawas 1821. Ciida duri we, prading ptraguh mawyi-kanko daha qur*i Ingko* ma, meniq renhowangko ka *Pasi* duri. Ciida we biqun daha kingal *fun-hongwang.*

Kndudul ini dehuk qmlahang alang daha ka kowang *Ptawya* ma, kmlixun na ka ngayan kesun *yenso-kowang nPasi,* knkawas 1822 idas 9 ali 7 de, paha kari mesa pturi kaku ka *socungwang* *Petoro* iysu, pheyu *Pasi-tikwo* di.
Knkawas 1888 idas 5 ali 8, wada srwaun yihwe daha ka hwaring dmanga qrinuc, ali 13, socung na *Pasi* ka *Isapear-kongcu* pteetu patis *“hwangcing-hwa”*, wada uka ciida ka hwaring daha dmanga qrinuc di.

Knkawas 1889 idas 11 ali 15, wada poxun ka *Petoro-arsu*, pheyu *Pasi-konghokwo*. Knhdeyan na 19-suci ma prdingan na 20-suci, hmrinas 500 wan ka seediq pneyah *Oco* ma Tanah Tunux, wada srwaun *Pasi* nii ka meyah theruy, so kiya de, *Pasi* nii ka tgdaha egu riyung seediq tnhrigan na quri *Meco*, *Mekwo* ka rmabang ba egu.

## Tiri (地理)

Alang *Pasi* nii ge, to hari mttilux ka karac na. Daya na we breenux tgparu bale bobo dheran nii, breenux *Yamasun* kesun daha. Kana hari dheran na we so karac cutaw ka egu qyyux, kika egu qsiya, mddengu hari ka narac daya na.hunac na we tgkingal knpruwan kawyen bobo dheran nii, *Pasi-kawyen* kesun daha, quri hini dige so mttilux bsuring ka karac na, ga meniq kawyen ka sotu *nPasi* nii kesun *Riya*.

Msbaro hari wetu na tghunac, egu breenux ma mmaku, to hari so mttilux mthuri ka karac na, moda naq thuda ma smsipa, ga meniq hini hari kana ka seediq *Pasi* nii, ririh so nongye-cicu *nPasi*. Niqan ddgiyaq paru ka kssiyo rcilung Tasiyang, tgbbaro na bale we 2,900 kongcu. Ga meniq daya na kesun *Kayyana* kawyen hiya ka dgiyaq *Purina*, 3,014 kongcu ka knbrawan na, kiya si dgiyaq tgkingal knbrawan na,

File:Panorama from Rio de Janeiro.jpg- Alang Liyuyezneru(里約熱內盧)*Yayung* kesun *Yamasun* ga moda *Pasi* nii we, yayung tgparu ba ndesan na qsiya bobo dheran nii ka kiya. *Yayung* *Parana* we tgdaha knpruwan quri *Nanmeco*, ga meniq hini ka klaan ba seediq ka tgeraq Ikwasu.

## Singcung- cyuhwa (行政區劃)

Ga na pdyakan 26 co ma kingal *renpangci（Pasiriya）*ka *Pasi* nii, toma na co de niqan su, tgdaha *singcung-ciko* daha kiya.

File:Brazil topo.jpg-Hnigan dxgal(地形)
*Sungpawroco* we niqan *Sungpawro, Kwaruryosu, Kapinasu.* *Arekorikang* *Riyezoneruco* we niqan riyezoneru, *Sungkongsaro*, *Kasisu* kongsecung, *Sinyikwasu.*

## Cngcu (政治)

*Pasi* *Kwoming-yihwe*(巴西國民議會)
*Pasi* senhwa ka pnhyegan daha knkawas 1988 ge, *renpang cunghu* ga dmoi kana hari beyax, cong daka *fucongtong* we pnhyegan kana seediq *Pasi*, 4 knkawas ka ttloongan daha, mangal dungan de lmutuc tleung texal. Cong ka pheyu neko, he yaka tunux seyhu ma, haya ka qbsuran ba paru.

*Kwoming-yihwe* ka *rihwa-ciko nPas*i, *ryangyencu* ka dheya. Canyiyen daha we 81 hei ka iyen na, knkingal co ma *renpang-toci* we pn3 hei phyegun daha, mk8 knkawas ka tloongun daha. 4 knkawas berah na han we, knpryuxun na ⅓, 4 knkawas sbukuy na de knpryuxun na ⅔. 513 hei ka *congyiyen* na, spooda na knhbrawan hei seediq na, 4 knkawas ttloongan daha.

## Hei seediq (人口)

勒西菲
Mcpecu hei seediq ka kysiyo rcilung *Tasiyan*, uka hari ka ckceka dheran alang. Ini ba pntena ka klegan sseediq ma ggaya daha. Ckceka na we 47.3% ka hei Dame Doriq, hei seediq mggimax pnyahan ka 43.1%, lutuc hei seediq *Hweco* ka 7.6%, hei seediq *Yaco* ka 2.1%, ye ba maha 0.3% ka *Hweco* yencuming, hei seediq gnmaxan pnyahan ma, hei seediq mqalux ka ga ini beyo mrana. Ckceka na we 47.3% ka hei Dame Doriq, hei seediq mggimax pnyahan ka 43.1%, lutuc hei seediq *Hweco* ka 7.6%, hei seediq *Yaco* ka 2.1%, ye ba maha 0.3% ka *Hweco* yencuming, hei seediq gnmaxan pnyahan ma, hei seediq mqalux ka ga ini beyo mrana. Seediq ga meniq quri hunac we to niqan dara *Oco*, pusu na we,  pnrdingan 19 suci mkndalax *Itari*, *Tokwo, Poran, Spanya, Ukoran* ma *Putawya* meyah hini. *Quri* so daya na ma narac daya na we, niqan tikuh seediq tndheran, cceka na we, niqan duma ka niqan dara *Oco* ma Hweco.

Hei seediq *Pasi* we maha ryanyi ipay wan, tgnarac hunac na ka mgrahun ba seediq ga meniq quri hiya, qtaan ta ka patis pntasan knkawas 2004 we, maha hmrinas 7,800 wan ka hei seediq quri hiya, maha 42％ na hei seediq *Pasi*. Hiya we niqan teru co ka egu riyung seediq（*Sungpawro* niqan 4,200 wan hei seediq, Minasucirasu niqan 1,900 wan hei seediq, *Riye* niqan 1,500 wan hei seediq）ma daka alang paru daha riyung（*Riye* daka *Sungpawr*o). Ayus dheran na Sungpawro daka Riye nii we, gaga hiya ka lekuh daha bale sangye titay, maha 23％ seediq *Pasi* ga menaq hini, hini ka ga niqun knhbragan ba seediq *Pasi*.

Seediq *Pasi* nii we, snihei Roma-tencucyaw（ye ba 65%）ma Citu-sincyaw（ye ba 25%）. Knii dige, ga kndudul meerih ka snhei tencucyaw ma, ga kndudul kgrana na ka snhei singcyawtu.

## Pnyahan pnatas(參考資料)

* Hnlitan na Dakis Pawan
* CIA
* 外交部
* List of current heads of state and government
*